Výročná správa za rok 2025
 
1. Úvod
Neinvestičný fond Fond detí, n.f. so sídlom  Dúbravská cesta 1, 845 25 Bratislava, vznikol 26. augusta 1997, bol zaregistrovaný Krajským úradom v Bratislave dňa 26. augusta 1997 pod registračným číslom OVVS-397/27/97-NF.

Účel neinvestičného fondu (podľa rozhodnutia Krajského úradu v Bratislave zo dňa 11. mája 2004): ochrana a podpora zdravia a vzdelávania   
· rozvoj sociálnych služieb so zameraním na zlepšenie starostlivosti o mentálne, telesne alebo zmyslovo postihnuté deti špeciálnej základnej školy a praktickej školy pre telesne postihnutých a špeciálnej materskej školy v Bratislave, Dúbravská cesta 1, 
· organizuje a podporuje akcie zamerané na zlepšenie starostlivosti o postihnuté deti, oboznamuje verejnosť s cieľmi, rozsahom a úrovňou poskytovanej starostlivosti,
· odbornou, poradenskou službou a podľa možností i materiálne a finančne podporuje postihnuté deti zo sociálne slabších rodín počas povinnej školskej dochádzky, na strednej škole i v domácej starostlivosti,
· podieľa sa na získavaní kvalitných kompenzačných a didaktických pomôcok a literatúry, prispieva na budovanie materiálno-technickej základne školy,
· z prostriedkov fondu prispieva na zabezpečovanie kontaktov postihnutých žiakov so širším okolím formou exkurzií, tematických zájazdov, škôl v prírode a detských rekreácií,
· podieľa sa na iniciovaní a stimulácii sociálnej starostlivosti poskytovanej štátom, 
· podporuje akcie na ochranu životného prostredia, prispieva na športové a kultúrno-výchovné aktivity školy,
· vytvára materiálne podmienky: 
· pre rozvoj ďalšieho vzdelávania pedagógov,
· pre spoluprácu so školami, zariadeniami a podobnými zariadeniami doma i v zahraničí,
· pre usporadúvanie zájazdov, konferencií, seminárov a školení s domácou i zahraničnou účasťou,
· pre propagačnú činnosť školy.
Správna rada prerokovala a jednohlasne schválila na svojom zasadnutí dňa 11.2.2026 predloženú Výročnú správu za rok 2025.
2. Prehľad činností vykonávaných v hodnotenom období s uvedením vzťahu k účelu fondu: 
Neinvestičný fond v roku 2025 združoval prostriedky na horeuvedené účely a boli podporené nasledovné aktivity
· získavanie kompenzačných a didaktických pomôcok a literatúry, budovanie materiálno-technickej základne školy (financovanie učebných  a kompenzačných pomôcok, nákup pomôcok na praktické vyučovanie)
· finančné zabezpečenie športových a kultúrno-výchovných aktivít pre žiakov školy (tlač školského časopisu, príspevok na organizáciu MDD, ceny a potreby na športové hry...)
· budovanie MTZ Spojenej školy, pre zlepšenie podmienok vzdelávania žiakov školy (vonkajšie žalúzie, iPady, nábytok, biele tabule....)
· úhrady platieb za ŠKD resp. obedy pre žiakov zo sociálne znevýhodneného prostredia

3. Ročná účtovná závierka a vyhodnotenie základných údajov v nej zahrnutých a výrok audítora k nej, ak vznikla povinnosť jej overenia audítorom
Ročná účtovná závierka je spracovaná podľa vedeného peňažného denníka, knihy pokladne  a výpisov z bežného účtu vedeného v Tatrabanke.
Na správu Fondu detí, n.f. boli vynaložené len najnutnejšie výdavky a poplatky súvisiace s vedením účtu v banke.  
Ročnú účtovnú závierku nebolo potrebné overovať auditorom vzhľadom na objem finančných prostriedkov.

4. Prehľad o daroch a príspevkoch poskytnutých fondu.
V roku 2025 Fond detí, n.f. prijal dary od fyzických osôb vo výške 21310 €, ktoré tvorili dary od rodičov žiakov, firiem, či z benefičných akcií, z ktorých usporiadatelia venovali výťažok Fondu detí, n.f.

Prehľad príjmov podľa zdrojov a ich pôvodu a prehľad výdavkov v členení podľa jednotlivých druhov činností fondu a osobitne výšku výdavkov na správu fondu tvorí prílohu Výročnej správy.
Okrem uvedených darov a príspevkov tvorili príjmy z podielu daní vo výške 19617,62 €. 

Finančné prostriedky združené vo Fonde detí,n.f. boli v roku 2025 vynaložené na podporu akcií organizovaných školou vo výške 4315,18 €, na nákup pomôcok pre potreby vzdelávania žiakov školy vo výške 2555,51 €, na služby v súvislosti s výchovno – vzdelávacou činnosťou školy vo výške 9486,91 €, na budovanie MTZ školy 4203,51 €.
Na správu fondu boli vynaložené režijné náklady vo výške 274,16 €.
5. Stav majetku a záväzkov fondu k 31. decembru 2025.
Fond detí, n.f. nevlastní žiaden hnuteľný, ani nehnuteľný majetok, disponuje len finančnými prostriedkami, ktoré získava z príspevkov z vyššie uvedených zdrojov. Nakúpený majetok je ihneď bezodplatne darovaný a evidovaný v Spojenej škole, Bratislava, Dúbravská cesta 1.

Majetok teda predstavuje finančný zostatok na účte a v pokladni, čo k 31.12.2025 činilo 45927,51 €. 

6. Zmeny vykonané v štatúte a v zložení orgánov, ku ktorým došlo v hodnotenom období.
V hodnotenom období neboli vykonané zmeny v štatúte. V zložení správnej rady nastala zmena vo funkcii revízora, nakoľko p. Hostovčáková požiadala o uvoľnenie z funkcie. Nová revízorka Fondu detí n.f., p. Parošová, bola zvolená z radov zamestnancov Spojenej školy, Dúbravská cesta 1, Bratislava dňa 26.112025. Správna rada Fondu detí pracovala v roku 2025 v nasledujúcom zložení:
Predseda: 
PaedDr. Ingrid Kocková nar. 10.4.1965, bytom Pribišova 3033/27, Bratislava – Karlova Ves
Členovia:
Mgr. Anna Grycová, nar. 26.1.1967, bytom Sokolíkova 1837/23, Bratislava – Dúbravka
Mgr. Jaroslava Špinderová, nar. 20.1.1986, bytom Vincenta Šikulu 2429/21, 900 31 Stupava 
Revízor Fondu detí,n.f. je Mgr. Andrea Parošová
7. Ďalšie údaje, ktoré určí správna rada
Výročná správa Fondu detí, n.f. bude zverejnená na pracovnej porade Spojenej školy dňa 25.2.2025 a tiež na internetovej stránke školy (www. dubravska.sk).

8. Vyjadrenie revízora
Revízor Fondu detí, n.f. spolu s hospodárom vykonali revíziu za rok 2025 dňa 11.2.2026. Revízor skonštatoval, že nie sú žiadne nezrovnalosti medzi účtovnou knihou a účtovnými dokladmi. Príjmové a výdavkové doklady sú číslované a zakladané v poradí. Výpisy z účtov v Tatrabanke sú podložené príslušnými dokladmi.

Mgr. Andrea Parošová, revízor fondu

